ລັດຖະສະພາສະຫະລັດ ສອບສວນ ເລື້ອງການໂຈມຕີ ສະຖານກົງສຸນ ທີ່ລິເບຍ (ວີດີໂອ)
ຫົວໜ້າ​ໜ່ວຍ​ທະຫານ ​ຮັກສາ​ຄວາມ​ປອດ​ໄພ ພັນ​ເອກ Andrew Wood ​ເວົ້າ​ວ່າ ການຮັກສາ​ຄວາມ​ປອດ​ໄພ ຢູ່​​ເມືອງ​ເບັງ​ກາ​ຊີນັ້ນ ແມ່ນຂາດເຂີນຫລາຍ.
ກໍາມະການສະພາຕໍ່າ ທີ່ກໍາກັບດູແລ ແລະການປະຕິຮູບຂອງລັດຖະບານ ນັ້ນ ໄດ້ທໍາການຮັບຟັງຄໍາໃຫ້ການຕໍ່ສະພາຄອງແກຣສເທື່ອທໍາອິດ ກ່ຽວກັບເຫດການໂຈມຕີສະຖານກົງສຸນສະຫະລັດທີ່ເມືອງ Benghazi ປະເທດລິເບຍ ທີ່ໄດ້ສັງຫານເອກອັກຄະລັດຖະທູດສະຫະລັດ ແລະເຈົ້າໜ້າທີ່ ອະເມຣິກັນອີກສາມຄົນ ພັກຣີພັບບລິກັນ ຕໍາໜິຕິຕຽນລັດຖະບານໂອບາມາ ຢ່າງໃຫຍ່ ທີ່ບໍ່ສາມາດສະໜອງການຄຸ້ມກັນຮັບສາຄວາມປອດໄພໄດ້ ຢ່າງພຽງພໍ ແລະສ່ວນຝ່າຍເດໂມແດຣດ ກໍກ່າວຫາພັກຣີພັບບລິກັນວ່າ ພະຍາຍາມຍົກເອົາໂສກນາດຕະກໍາດັ່ງກ່າວນີ້ໃຫ້ກາຍເປັນເລຶ່ອງການເມືອງ ລາຍລະອຽດຊຸດໃໝ່ກໍາລັງໂຜ່ຂຶ້ນມາກ່ຽວກັບສິ່ງທີ່ບັນດາເຈົ້າໜ້າທີ່ກະຊວງຕ່າງປະເທດສະຫະລັດເອີ້ນວ່າເປັນການໂຈມຕີສະຖານກົງສຸນ ສະຫະລັດທີ່ເມືອງ Benghazi ແບບບໍ່ເຄີຍມີມາກ່ອນ ກ່າວຄືມີຊາຍກຸ່ມໃຫຍ່ກຸ່ມນຶ່ງທີ່ປະກອບອາວຸດໜັກໄດ້ບຸກເຂົ້າໄປພາຍໃນບໍລິເວນສະຖານກົງສຸນ ແລະກໍຈູດຕຶກກົງສຸນ ບັດນີ້ ກະຊວງຕ່າງປະເທດກ່າວວ່າ ພວກເຂົາເຈົ້າ ບໍ່ເຊື່ອເລີຍວ່າການໂຈມຕີແມ່ນພຽງເລີ່ມຂຶ້ນເພື່ອຕໍ່ຕ້ານຮູບເງົາຕໍ່ຕ້ານສາສະໜາມູສລິມເທົ່ານັນ ແຕ່ມັນເປັນການໂຈມຕີທີ່ໄດ້ວາງແຜນໄວ້ຢ່າງລອບຄອບແລ້ວ ພັນໂທ Andrew Wood ຫົວໜ້າໜ່ວຍທະຫານຮັກສາຄວາມປອດໄພທີ່ມີສະມາຊິກນໍາກັນ 16 ຄົນປະຈໍາຢູ່ລິເບຍ ທີ່ໄດ້ອອກຈາກທີ່ນັ້ນກ່ອນຖືກ ໂຈມຕີ ໄດ້ໃຫ້ການແກ່ຄະນະກໍາມະການຄອງແກຣສວ່າ ສະຖານກົງສຸນ ສະຫະລັດຢູ່ເມືອງ Benghazai ບໍ່ເຄີຍມີກໍາລັງທີ່ຕ້ອງການເພື່ອຄຸ້ມກັນ ຢ່າງພຽງພໍຕະຫຼອດມາ ພັນເອກ Andrew Wood ເວົ້າວ່າ: ທ່ານ Darrell Issa ປະທານກໍາມະການ ພັກຣີພັບບລິກັນ ໄດ້ກ່າວຫາ ລັດຖະບານໂອບາມາ ວ່າບໍ່ເອົາຫົວຊານໍາຄໍາຮ້ອງຂໍຊໍ້າແລ້ວຊໍ້າອີກຈາກເຈົ້າໜ້າທີ່ຮັກສາຄວາມປອດໄພສະຫະລັດພາກພື້ນດິນປະຈໍາລິເບຍ ເພື່ອຂໍ ກໍາລັງຮັກສາຄວາມປອດໄພເພີ່ມຕື່ມ ເພື່ອເຮັດໃຫ້ສະຖານະການຢູ່ທີ່ນັ້ນ ປາກົດໃຫ້ຢູ່ໃນສະພາບປົກກະຕິ ທ່ານ Darrell ໄດ້ຖາກໜ້າເຈົ້າໜ້າທີ່ ກະຊວງຕ່າງປະເທດ ທ່ານນາງ Charlene Lamb ທີ່ປະຕິເສດຄໍາຮ້ອງ ຂໍຫຼາຍຄັ້ງດັ່ງກ່າວ ນີ້ຄືການປະທະຄາລົມກັນລະຫວ່າງທ່ານນາງ Lamb ແລະ ທ່ານ Issa ທ່ານນາງ ແລມ ຕອບວ່າ: “ທ່ານ, ເຮົາມີຈໍານວນເຈົ້າໜ້າທີ່ຮັກສາຄວາມ ປອດໄພຖືກຕ້ອງພໍດີແລ້ວປະຈໍາຢູ່ເບັງກາຊີ ເວລາເກີດເຫດເມື່ອວັນທີ່ 11 ກັນຍາຕາມທີ່ເຫັນດີກັນແລ້ວນັ້ນ:“ ທ່ານ Issa ກ່າວຕອບວ່າ: “ຂໍເລິ່ມຕົ້ນເວົ້າວ່າພວກທ່ານມີຈໍານວນເຈົ້າໜ້າຮັກສາຄວາມປອດໄພທີ່ຖືກຕ້ອງແລ້ວເນາະ ແລະເອກອັກຄະລັດຖະທູດຂອງພວກເຮົາ ແລະອີກ ສາມຄົນເສຍຊີວິດ ແລະພວກຄົນນອນພັກຟື້ນຢູ່ໂຮງໝໍ ຍ້ອນວ່າມັນພຽງ ແຕ່ໃຊ້ເວລາບຶດດຽວເທົ່ານັ້ນເພື່ອບຸກຖະລົ່ມສະ ຖານ ກົງສຸນ ທີ່ຢ່າງໃດຢ່າງ ນຶ່ງທີ່ບໍ່ເບິ່ງຄືວ່າເຫດຜົນ ດັ່ງກ່າວບໍ່ເປັນ ຄວາມຈິງ ແລະບໍ່ມີເຫດຜົນພຽງພໍສຳລັບປະຊາຊົນອະເມຣິກັນ ບັນດາເຈົ້າໜ້າທີ່ທໍານຽບຂາວ ແລະກະຊວງຕ່າງປະເທດຕອບໂຕ້ຕໍ່ການ ພິດຈາລະນາຢ່າງລະອຽດນີ້ ໂດຍກ່າວວ່າ ການສືບສວນສອບສວນເລຶ່ອງ ການໂຈມຕີນີ້ກໍາລັງດໍາເນີນໄປຢູ່ ຝ່າຍພັກເດໂມແຄຣທ ທີ່ຢູ່ໃນຄະນະກໍາມະການ ໄດ້ກ່າວຫາພັກຣີພັບບລິ ກັນວ່າ ຟ້າວສະລຸບເຫດການໄວເກີນໄປ ກ່ອນຄວາມຈິງຈະປາກົດອອກມາຢ່າງໃດ ແລະເປັນການກະທໍາໃນວິທີທາງຂອງພັກການເມືອງພັກດຽວ ທ່ານ Elijah Cummings ຄະນະກໍາມະການລະດັບສູງຄົນນຶ່ງສັງກັດ ພັກເດໂມແດຣທຈາກລັດແມຣີແລນດ໌ ທ່ານ ຄໍາມິງ ກ່າວວ່າ: ນອກນີ້ແລ້ວ ຝ່າຍເດໂມແຄຣທ ຍັງໄດ້ຍົກຂໍ້ອ້າງຂຶ້ນມາວ່າ ສະພາຕໍ່າພັກ ຣີພັບບລິກັນ ໄດ້ຕັດງົບປະມານລົງຊໍ້າແລ້ວຊໍ້າອີກສໍາລັບການຮັກສາຄວາມປອດໄພແກ່ທາງການທູດ ແລະກໍໄດ້ຮຽກຮ້ອງໃຫ້ສະພາຄອງແກຣສ ອະນຸມັດເງິນອີກຈໍານວນນຶ່ງເພື່ອພິທັກປົກປ້ອງຊາວອະເມຣິກັນທີ່ຮັບໃຊ້ປະ ເທດຊາດຂອງພວກເຂົາເຈົ້າຢູ່ໃນທົ່ວໂລກ